**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

 Кыргыз Республикасынын Билим берүү жана илим министрлигинин буйругуна

тиркеме

2021-ж. «\_\_\_» \_\_\_\_\_\_\_\_\_\_\_\_\_\_

№ \_\_\_\_\_\_\_\_

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**560100 Коомдук саламаттыкты сактоо багыты**

**Магистр квалификациясы**

 **Бишкек-2021**

**1. ЖАЛПЫ ЖОБО**

**1.1.**Бул Мамлекеттик билим берүү стандарты 560100 Жогорку кесиптик билим берүүнүн Коомдук саламаттыкты сактоо багытындагы "Билим берүү жөнүндөгү" мыйзамына жана Кыргыз Республикасынын башка ченемдик укуктук актыларына ылайык Кыргыз Республикасынын билим берүү чөйрөсүндөгү ыйгарым укуктуу мамлекеттик органы тарабынан иштелип чыгып, Кыргыз Республикасынын Министрлер Кабинети тарабынан аныкталган тартипте бекитилген.

Аталган мамлекеттик билим берүү стандартынын аткарылышы жеке менчик формасына жана ведомстволук таандыктыгына карабастан, магистрлерди даярдоо боюнча кесиптик билим берүү программаларын ишке ашыруучу бардык жогорку окуу жайлары үчүн милдеттүү болуп саналат.

**1.2. Терминдер, аныктамалар, белгилөөлөр, кыскартуулар**

Бул жогорку кесиптик билим берүүнүн мамлекеттик стандартындагы терминдер жана аныктамалар Кыргыз Республикасынын "Билим берүү жөнүндөгү" Мыйзамына жана белгиленген тартипте күчүнө кирген жогорку кесиптик билим берүү чөйрөсүндөгү эл аралык келишимдерге ылайык колдонулат:

* негизги билим берүү программасы – максаттарын, күтүлүүчү

натыйжаларын, мазмунун жана окутуунун тиешелүү багыты боюнча окуу процессин ишке ашыруунун уюштурулушун жөнгө салуучу окуу-усулдук документтердин жыйындысы;

* окутуунун багыты - бирдиктүү фундаменталдык даярдыктын негизинде интеграцияланган, ар кандай профилдеги жогорку кесиптик билимдүү кадрларды (адистерди, бакалаврларды жана магистранттарды) даярдоого багытталган билим берүү программаларынын комплекси;
* профили - негизги билим берүү программасынын конкреттүү кесиптик ишмердүүлүктүн белгилүү бир түрүнө жана (же) объектине багытталышы;
* дисциплиналардын цикли - белгиленген максаттарга жана окутуунун, тарбия берүүнүн натыйжасына карата белгилүү бир логикалык жыйынтыгы бар билим берүү программасынын бир бөлүгү же окуу дисциплиналарынын жыйындысы;
* модуль - окутуунун, билим берүүнүн белгиленген максаттарына жана жыйынтыктарына карата белгилүү бир логикалык толуктугу бар окуу дисциплинасынын бир бөлүгү;
* компетенция - окуучуну (стажерду) билим берүүгө даярдоодо анын белгилүү бир чөйрөдөгү натыйжалуу өндүрүштүк ишмердүүлүгүнө зарыл болгон алдын ала белгиленген социалдык талап (норма);
* компетенттүүлүк - адамдын белгилүү бир кырдаалда (билим берүү, жеке жана кесиптик) алган билиминин жана көндүмдөрүнүн ар кандай элементтерин өз алдынча колдонууга интеграциялай алуу жөндөмдүүлүгү;
* бакалавр - магистратурага тапшырууга жана кесиптик ишмердүүлүктү жүргүзүүгө укук берген жогорку кесиптик билимдин квалификациялык деңгээли;
* магистр - аспирантурага жана (же) фундаменталдык докторантурага (PhD / профили боюнча) жазылууга жана кесиптик ишмердүүлүктү жүргүзүүгө укук берген жогорку кесиптик билимдин квалификациялык деңгээли;
* кредит - негизги кесиптик билим берүү программасынын эмгек сыйымдуулугунун шарттуу өлчөмү;
* окутуунун жыйынтыктары - негизги билим берүү программасы/модулу боюнча окутуунун натыйжасынан алынган компетенциялар;
* теңдештирүү курстары – магистрлерди даярдоо багытындагы Негизги илим берүү программасын өздөштүрүүдө талапка ылайык компетенцияларга жана кесиптик билимге ээ болуу үчүн тиешелүү багыт (адистик) боюнча окутуунун биринчи жылында базалык билими болбогон магистрлердин, студенттердин өздөштүрүүсүнө багытталган дисциплиналар.
* жалпы илимий компетенциялар – бул кесиптик ишмердүүлүктүн бардык (же көпчүлүк) түрлөрүнө: билим алууга болгон жөндөмдүүлүккө, анализдөөгө жана синтездөөгө ж.б. мүнөздүү болуп эсептелет.
* инструменталдык компетенциялар - таанып билүү жөндөмдөрүн, идеяларды жана ойлорду түшүнүү жана колдонуу жөндөмүн; усулдук жөндөмдүүлүк, айлана-чөйрөнү түшүнүү жана башкаруу, убакытты уюштуруу, үйрөнүү, чечим кабыл алуу жана көйгөйлөрдү чечүү стратегияларын түзүү; технологиялык көндүмдөр, технологияны колдонууга байланыштуу көндүмдөр, компьютерде иштөө жана маалыматты башкаруу көндүмдөрү; лингвистикалык көндүмдөр, баарлашуу компетенцияларын камтыйт**.**
* социалдык-инсандык жана жалпы маданий компетенциялар – сезимдерди жана мамилелерди билдирүү жөндөмү менен байланышкан, сынчыл ой жүгүртүү жана өзүн-өзү сындоо жөндөмү, ошондой эле социалдык өз ара аракеттенүү жана кызматташуу процесстери менен байланышкан социалдык көндүмдөр, топтордо иштөө жөндөмү, социалдык жана этикалык милдеттенмелерди кабыл алуу;
* кесиптик стандарт - профессионалдык иштин конкреттүү түрүнүн алкагында анын мазмунуна жана сапатына карата талаптарды аныктаган жана кызматчынын квалификациясынын сапаттык деңгээлин сүрөттөгөн, ишмердүүлүгүнүн түрүнө карабастан өз ордун туура ээлөө үчүн талапка жооп берүүгө милдеттендирүүгө негизделген документ.

**1.3**. **Кыскартуулар жана шарттуу белгилер.**

Бул Мамлекеттик билим берүү стандартында төмөнкү кыскартуулар колдонулат:

МББС – Мамлекеттик билим берүү стандарты

ЖКББ – жогорку кесиптик билим берүү

НББП – негизги билим берүү программасы

ОУБ – окуу-усулдук бирикме

ЖИК – жалпы илимий компетенция

ИК – инстументалдык компетенция

КК – кесиптик компетенция

СИЖМК – социалдык-инсандык жана жалпы маданий компетенция

 **2. Колдонуу чөйрөсү**

**2.1.** Бул жогорку кесиптик билим берүүнүн Мамлекеттик билим берүү стандарты (мындан ары – ЖКББнын МББСы) - 560100 - Коомдук саламаттыкты сактоо боюнча магистрлерди даярдоо багытындагы НББПны ишке ашырууда милдеттүү болгон ченемдердин, эрежелердин жана талаптардын жыйындысын өз ичине камтыйт.Магистрлерди даярдоо программасы Кыргыз Республикасынын аймагындагы менчигинин түрүнө жана ведомстволук таандыктыгына карабастан магистрлерди даярдоонун тиешелүү багыты боюнча лицензиясы барбардык жогорку кесиптик билим берүү уюмдарында окуу, уюштуруу, усулдук документтерди иштеп чыгууда жана негизги кесиптик билим берүү программасын өздөштүрүү сапатына баа берүүдө негиз болуп саналат.

**2.2.** ЖКББнын МББСнын негизги колдонуучулары. Бул 560100 – коомдук саламаттыкты сактоо багыты боюнча убактылуу мамлекеттик талаптарга (УМТга) ылайык ЖКББПнын НББПсынын колдонуучулары:

* жогорку окуу жайлардын администрациясы жана илимий-педагогикалык

курамы, өздөрүнүн окуу жайларындагы белгиленген багыттагы даярдоо деңгээлин, илимдин, техниканын, социалдык чөйрөнүн жетишкендиктерин эске алуу менен кесиптик билим берүү программасын натыйжалуу жайылтуу, жаңылоо жана иштеп чыгуу боюнча жооптуулар;

* белгиленген багыттагы даярдоо деңгээли боюнча жогорку окуу жайлардын негизги билим берүү программасын өзүнүн окуу ишмердүүлүгүндө өздөштүрүү үчүн жооптуу болгон магистранттар;
* тиешелүү кесиптик ишмердүүлүктүн чөйрөсүндөгү адистердин жана жумуш берүүчүлөрдүн уюмдары;
* негизги билим берүү программасын иштеп чыгууну билим берүү жана саламаттыкты сактоо жаатындагы ыйгарым укуктуу аткаруу бийлигине жеткирүүнү камсыз кылууга жооптуу болгон окуу-усулдук бирикмелер жана кеңештер,
* жогорку кесиптик билим берүүнү каржылоону камсыз кылуучу аткаруу бийликтеринин мамлекеттик органдары;
* жогорку кесиптик билим берүү системасындагы мыйзамдардын сакталышын көзөмөлдөөнү камсыз кылуучу ыйгарым укуктуу мамлекеттик аткаруу органдары;
* жогорку кесиптик билим берүү чөйрөсүндө билим берүү программаларын жана уюмдарын аккредитациялоону жүзөгө ашыруучу аккредитация агенттиктери.

**2.3. Абитуриенттердин даярдык деңгээлине карата талаптар**

1. Жогорку кесиптик билим берүүнүн “магистр” академиялык даражасын; жогорку кесиптик билим берүүнүн “бакалавр” академиялык даражасын; же жогорку билим берүүнүн “адис” квалификациясын алууга талапкер болгон абитуриенттин билим деңгээли;
2. Абитуриенттин "бакалавр" академиялык даражасы же "адис" квалификациясы бар жогорку кесиптик билим берүүнүн мамлекеттик үлгүдөгү документи болуу керек.
3. Магистратурага даярдоо программасы боюнча окууга толук жогорку медициналык билими бар адистер, экономика боюнча адистер, ошондой эле башка адистиктер боюнча негизги кесиптик билим берүү программаларынын бирин ийгиликтүү өздөштүргөн, белгиленген үлгүдөгү жогорку билими тууралуу диплом менен тастыкталган жана саламаттык сактоо секторунда иштеген адамдар кабыл алынат. Магистрдин адистиги базалык билимине жараша аныкталат. Тиешелүү багыттардын жана адистиктердин тизмеси ОУБ тарабынан белгиленет**.**
4. Башка багытта (адистикте) бакалавр даражасы (адиси) бар адамдар үчүн (коомдук саламаттыкты сактоо) белгиленген багыт боюнча жогорку билим берүүнүн мамлекеттик стандартынын талаптарынын көлөмүндө милдеттүү түрдө экзамен (экзамендер) белгиленет.
5. Магистранттарды даярдоо укугун көздөгөн кабыл алуу шарттары жана магистратурага кирген адамдардын билимин текшерүү формалары университет тарабынан белгиленет.

3. Даярдоо багытынын жалпы мүнөздөмөсү

3.1.Кыргыз Республикасында 560100 – Коомдук саламаттыкты сактоо багыты боюнча магистранттарды даярдоо НББП (Негизги билим берүү программасы), ЖКББ (Жогорку кесиптик билим берүү) аркылуу жүзөгө ашырылууда:

Бакалаврларды даярдоодо ЖКББнын НББПсын толук өздөштүргөн, мамлекеттик жыйынтыктоочу аттестациядан белгиленген тартипте ийгиликтүү өткөн ЖОЖдордун бүтүрүүчүлөрүнө жогорку билими жөнүндө диплом берүү менен “коомдук саламаттыкты сактоо” багытында “магистр” илимий даражасы ыйгарылат.

**3.2.** Магистратурада тандалган багыт боюнча билим алуу - жогорку билимдүү адамдар үчүн күндүзгү жана кечки билим берүү формасында кесиптик программаны өздөштүрүүнүн нормативдик мөөнөтү 2 жыл.

Өндүрүштө үзгүлтүксүз билим берүүдөн аралыктан же аралаш формага өтүшү мүмкүн. Максималдуу окуу мөөнөтү - 3 жыл.

Толук жогорку кесиптик билимдин негизинде “адис” квалификациясын берүү менен магистрлерди даярдоо үчүн ЖКББнын НББПсын өздөштүрүү мөөнөтү кеминде 2 жылды түзөт.

Бакалаврларды жана адистиктерди даярдоого байланышпаган багыттар боюнча жогорку кесиптик билимге ээ болгон абитуриенттер үчүн билим берүү программаларын өздөштүрүү мөөнөтү тийиштүү багыттар боюнча магистрлерди даярдоо боюнча ЖББП ЖКББнын базалык кесиптик билимдерин жана компетенцияларын түзүүчү теңдештирүүчү курстарды өздөштүрүүнүн эсебинен жогорулайт.

 Жеке окуу планы боюнча билим алууда билим алуунун формасына карабастан, окуу мөөнөтү университет тарабынан өз алдынча бекитилет.

Жеке окуу планы боюнча ден соолугуна байланыштуу мүмкүнчүлүгү чектелгендерге университет тиешелүү окуу формасы үчүн белгиленген мөөнөткө салыштырмалуу окуу мөөнөтүн узартууга укук берет.

Магистрлерди даярдоо боюнча ЖКББнын НББПсын өздөштүрүүнүн башка нормативдик мөөнөттөрүн Кыргыз Республикасынын Министрлер Кабинети бекитет.

**3.3.** Күндүзгү формада орто жалпы же орто кесиптик базасында магистрлерди даярдоодо НББПны өздөштүрүүнүн жалпы эмгек сыйымдуулугу 360тан кем эмес кредитти түзөт жана жогорку кесиптик билим берүүнүн базасында аныкталган.

Күндүзгү окуу формасы боюнча окуу жылындагы ЖКББнын НББПсынын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30 кредитке барабар (окуу процесси эки семестрлик болуп түзүлгөн учурда).

Бир кредит магистранттын 30 сааттык академиялык ишине барабар (анын аудиториялык, өз алдынча ишине жана аттестациянын бардык түрлөрүн кошкондо), академиялык саат 50 мүнөт.

 НББПнын күндүзгү, сырттан (кечки) окуу формалары, ошондой эле ар түрдүү айкалышкан формада жана аралыктан билим берүү технологияларын пайдалануу менен окутуу үчүн окуу жылына 48ден кем эмес кредит пландаштырылат.

**3.4. Инсанды окутуу жана тарбиялоо жаатындагы ЖКББнын НББПсынын 560100 - Коомдук саламаттыкты сактоо багытында даярдоонун максаты**

 Бул багытта НББПда магистратуранын максаты (миссиясы) билим алуучулардын жеке сапаттарын өнүктүрүү, ошондой эле эмгек рыногунун талаптарына, билим берүүнүн тенденцияларына ылайык жалпы маданий, универсалдуу, кесиптик жана кесиптик адистештирилген компетенцияларды калыптандыруу болуп саналат.

**3.4.1.** Окутуу жаатында **560100 - Коомдук саламаттыкты сактоо** багытындагы ЖКББнын НББПсынынмаксаты – терең профессионалдуу (магистр даражасында) билим берүү болуп эсептелет; тандап алган ишмердүүлүк тармагында ийгиликтүү иштөөгө, универсалдуу жана предметтик-адистештирилген компетенцияларга ээ болуусуна жана бүтүрүүчүнүн социалдык мобилдүүлүккө жөндөмдүү болууга, эмгек рыногунда туруктуулукка өбөлгө түзөт.

**3.4.2**. Инсандык билим берүү жаатында **560100 - Коомдук саламаттыкты сактоо** багытындагы ЖКББнын НББПсынынмаксаты болуп, бул коомдук жана жеке сапаттарды өнүктүрүү: максаттуулук, уюштуруучулук, эмгекчилдик, жоопкерчилик, атуулдук, коммуникативдүүлүк, толеранттуулук ж.б., үзгүлтүксүз билим берүүдө жана өз алдынча билим алуунун алкагында өзүн көрсөтүүгө, өркүндөтүүгө умтулуу маданиятын жогорулатуу.

3.5. **560100 - Коомдук саламаттыкты сактоо** багытында даярдоодо бүтүрүүчүлөрдүн кесиптик ишмердүүлүгүнүн тармагы төмөнкүлөрдү камтыйт: (педагогикалык билим, социалдык-маданий, илимий жана башкаруучулук тармагын).

- каражаттардын, ыкмалардын жыйындысы, эффективдүү конструктивдүү жана технологиялык колдоо аркылуу атаандаштыкка жөндөмдүү продукцияны жаратууга багытталган илим менен техниканын ыкмаларын, каражаттарын, методдорун жана техникаларын камсыздоонун жыйындысы;

-улуттук технологиялык чөйрөнү колдоого жана өнүктүрүүгө багытталган изилдөөлөр;

- жаңы өндүрүштүк процесстерди жана технологияларды долбоорлоо ыкмаларын, автоматташтыруу каражаттарын, математикалык, физикалык жана компьютердик моделдөө каражаттарын түзүүгө жана колдонууга багытталган изилдөөлөр;

- ар кандай кызматтык арналыштагы продукцияларга, аны даярдоо технологиясына жана сапатын камсыз кылууга карата нормаларды, эрежелерди жана талаптарды негиздөө, иштеп чыгуу, сатуу жана көзөмөлдөө максатында изилдөөлөр;

Бүтүрүүчүлөрдун кесиптик иши башка облустарда жана (же) кесиптик иш чөйрөлөрүндө алардын билиминин деңгээли жана алган компетенциялары кызматкердин квалификациясына ылайык келген шартта жүзөгө ашырылат.

3.6. Бүтүрүүчүлөрдүн кесиптик ишмердүүлүк объектилери

**560100 - Коомдук саламаттыкты сактоо** багытында даярдоодо бүтүрүүчүлөрдүн кесиптик ишмердүүлүгүнүн обьектилери болуп төмөнкүлөр саналат; Билим берүү процесси, билим берүү чөйрөсү, илимий-педагогикалык ишмердүүлүк, саламаттыкты сактоодогу менеджмент.

**3.7. НББПнын магистратурасынын бүтүрүүчүсүнүн кесиптик ишмердүүлүгүнүн түрлөрү төмөнкүлөр болуп эсептелет:**

* педагогикалык;
* илим-изилдөө;
* башкаруучулук;
* долборлоо;

Бүтүрүүчү негизинен даярданып жаткан кесиптик ишмердүүлүктүн конкреттүү түрлөрү университет тарабынан тиешелүү кесиптик стандарттардын (эгер бар болсо) негизинде же кызыккан жумуш берүүчүлөр менен биргеликте иштелип чыккан билим берүү программасынын мазмунун аныкташ керек.

**3.8. НББПнын магистратурасынын бүтүрүүчүсүнүн кесиптик ишмердүүлүгүнүн милдеттери.**

Кесиптик ишмердүүлүктүн профилине жана түрлөрүнө ылайык окутуунун бул тармагында **магистр** даражасы төмөнкү кесиптик милдеттерди чечүү үчүн даярдалат:

***Педагогика тармагындагы иш-аракеттери***:

- билим алуучулардын мүмкүнчүлүктөрүн, муктаждыктарын жана жетишкендиктерин изилдөө жана алынган натыйжаларга таянып, аларды окутуунун, тарбиялоонун жана өнүктүрүүнүн индивидуалдык билим берүү траекторияларын долборлоо;

- Кыргызстандын туруктуу социалдык-экономикалык өнүгүүсү жана билим алуучулардын жеке өнүгүүсү үчүн кадрларды даярдоо максатында билим берүүнүн бардык деңгээлиндеги уюмдарда, анын ичинде жогорку билим берүүдө иштөө;

- кесиптештер, өнөктөштөр менен өз ара аракеттенүүнү уюштуруу, анын ичинде чет өлкөлүктөр менен да жана жаңы өнөктөштөрдү издөө;

- билим берүү чөйрөсүнүн болгон мүмкүнчүлүктөрүн колдонуу жана билим берүүнүн сапатын жана туруктуу өнүгүүсүн камсыз кылуу үчүн жаңы шарттарды анын ичинде маалыматтык шарттарды иштеп чыгуу;

- кесиптик жактан өзүн-өзү тарбиялоону жана инсандык өсүүнү ишке ашыруу, андан аркы билим берүү траекториясын жана кесиптик карьерасын долбоорлоо.

***Илим-изилдөө тармагындагы иш-аракеттер:***

- конкреттүү изилдөө проблемаларын чечүүдө изилдөө методдорунун комплексин колдонуу менен коомдук саламаттыкты сактоо жаатындагы илимий изилдөөлөрдүн жыйынтыктарын талдоо, системалдаштыруу жана жалпылоо;

- заманбап методдорду жана технологияларды колдонуу менен коомдук саламаттыкты сактоо чөйрөсүндө илимий изилдөөлөрдү долбоорлоо;

- коомдук саламаттыкты сактоо чойрөсүндөгү илимий-изилдөөлөрдүн жыйынтыктарын баалоо, анын ичинде маалыматтык технологияларды колдонуу;

-кесиптик жана жеке өз алдынча билим алууну ишке ашыруу, андан ары изилдөо траекториясын жана профессионалдык карьерасын долбоорлоо.

 ***Башкаруу тармагындагы иш аракеттер:***

- башкарылуучу системанын абалын жана потенциалын жана анын макро жана микро чөйрөсүн стратегиялык жана ыкчам талдоонун, туруктуу өнүгүү принциптерине негизделген изилдөөлөрдүн методдорун колдонуу менен изилдөө;

-башкарылуучу тутумду өнүктүрүүнүн жалпы жана конкреттүү мыйзамдарына жооп берген башкаруунун инновациялык технологияларын колдонуу менен башкаруу процессин ишке ашырууну долбоорлоо, уюштуруу;

- башкарылуучу системанын чөйрөсүнүн болгон мүмкүнчүлүктөрүн колдонуу жана бир бөлүмдүн, саламаттыкты сактоо мекемесинин же бүтүндөй системасынын башкаруунун сапатын жана туруктуу өнүгүүсүн камсыз кылуу үчүн байытуу жана өнүктүрүү жолдорун иштеп чыгуу;

- уюмдун же саламаттыкты сактоо системасынын экологиялык, социалдык-экономикалык шарттарын талдоо, кризистик шарттарды аныктоо, алдын ала билүү жана туруктуу өнүгүү парадигмасынын негизинде башкаруу чечимдерин иштеп чыгуу.

 ***Долбоордук тармагындагы иш-аракеттер:***

- туруктуу өнүгүү үчүн изилдөө же билим берүү процессинин сапатын камсыз кылуучу изилдөө жана билим берүү чөйрөсүн долбоорлоо;

- саламаттыкты сактоонун артыкчылыктуу көйгөйлөрүн чечүү үчүн, каржылоо үчүн, конкурска берүү үчүн прикладдык изилдөө сунуштарын жана өтүнмөлөрдү иштеп чыгуу;

- билим берүү программаларын жана жеке билим берүү траекторияларын иштеп чыгуу;

- башкарылуучу системанын чөйрөсүнүн болгон мүмкүнчүлүктөрүн колдонуу жана бир бөлүмдүн, саламаттыкты сактоо мекемесинин же бүтүндөй системасынын башкаруунун сапатын жана туруктуу өнүгүүсүн камсыз кылуу үчүн байытуу жана өнүктүрүү жолдорун иштеп чыгуу;

- уюмдун же саламаттыкты сактоо системасынын экологиялык, социалдык-экономикалык шарттарын талдоо, кризистик шарттарды аныктоо, алдын ала билүү жана туруктуу өнүгүү парадигмасынын негизинде башкаруу чечимдерин иштеп чыгуу.

**4. НББПны ишке ашыруунун шарттарына коюлган жалпы талаптар**

НББПны ишке ашырууда университеттин укуктарына жана милдеттерине коюлуучу жалпы талаптар.

**4.1.1.** Даярдоо багыты боюнча ЖОЖдор НББПны өз алдынча иштеп чыгышат. НББП Кыргыз Республикасынын даярдоо багыты боюнча мамлекеттик стандартка дал келген негизде иштелип чыгат жана университеттин окумуштуулар кеңешинде бекитилет.

ЖОЖдор илимдин, медициналык практиканын, саламаттык сактоонун, маданияттын, экономиканын, техниканын, технологиянын жана социалдык чөйрөнүн өнүгүүсүн эске алуу менен 5 жылда бир жолудан кем эмес билим берүү сапатынын кепилдиги боюнча төмөнкүдөй сунуштарды карманууга милдеттүү:

• бүтүрүүчүлөрдү даярдоонун сапатын камсыздоо боюнча стратегияларды иштеп чыгууга;

* билим берүү программаларын кайра карап чыгуу мониторингдерин үзгүлтүксүз жүргүзүүгө;
* ачык макулдашылган критерийлердин негизинде студенттердин жана бүтүрүүчүлөрдүн билим деңгээлин, көндүмдөрүн жана компетенцияларын объективдүү баалоо жол-жоболорун иштеп чыгууга;
* окутуучулар курамынын сапатын жана компетенттүүлүгүн камсыздоого;
* ишке ашырылуучу бардык билим берүү программаларын жетиштүү ресурстар менен камсыз кылууга, аларды колдонуунун натыйжалуугун, анын ичинде – студенттерди сурамжылоо жолу аркылуу көзөмөлдөөгө;
* өзүнүнүн ишмердүүлүгүн баалоо үчүн макулдашылган критерийлер боюнча өзүн-өзү текшерүүнү үзгүлтүксүз өткөрүүгө жана башка билим берүү уюмдары менен салыштырууга;

• өзүнүн ишмердүүлүгү, пландары, инновацияларынын жыйынтыктары боюнча жалпыга маалымат берүүгө;

**4.1.2.** Магистранттарды жана бүтүрүүчүлөрдү даярдоонун сапатын баалоо өз ичине алардын учурдук, аралык жана жыйынтыктоочу мамлекеттик аттестацияларын камтыйт. Магистранттарды жана бүтүрүүчүлөрдүн жеке жетишкендиктерин НББПнын этаптуу жана акыркы талаптарына дал келгенин аттестациялоо үчүн билимин, көндүмдөрүн жана калыптандырылган компетенциялардын деңгээлин баалоого мүмкүндүк берүүчү типтүү тапшырмаларды, текшерүү иштерин, тесттерди ж.б. өз ичине камтыган баалоо каражаттарынын базалары түзүлөт. Баалоо каражаттарынын базалары университет тарабынан иштелип чыгат жана бекитилет.

Акыркы квалификациялык иштердин мазмунуна, көлөмүнө жана түзүлүшүнө коюлуучу талаптар университеттин бүтүрүүчүлөрүн жыйынтыктоочу мамлекеттик аттестациялоо жөнүндөгү Жобого ылайык университет тарабынан аныкталат.

1. НББПны иштеп чыгууда бүтүрүүчүлөрдүн социалдык-инсандык компетенцияларын калыптандыруудагы университеттин мүмкүнчүлүктөрү аныкталууга тийиш (мисалы, коомдук өз ара аракеттенүү, өзүн-өзү уюштуруу жана өзүн-өзү башкаруу компетенциялары). Университет тиешелүү коомдук-маданий чөйрөнү жаратууга, магистранттардын жеке жана кесиптик өнүгүүсү үчүн зарыл болгон шарттарды түзүүгө милдеттүү.

Университет билим берүү процессинин коомдук жана тарбия берүүчү компонентин, анын ичинде студенттик өз алдынча башкарууну өнүктүрүүгө, коомдук уюмдардын, спорттук жана чыгармачыл клубдардын, илимий студенттик коомдордун ишине магистранттардын катышуусуна салым кошууга милдеттүү.

1. Университеттин билим берүү программасы магистранттын тандоосу боюнча ДЦнын (дисциплиналар циклинин) вариативдүү бөлүгүнүн үчтөн биринен кем эмес өлчөмүн камтышы керек. Магистранттын тандоосу боюнча дисциплиналарды түзүү тартиби университеттин окумуштуулар кеңеши тарабынан белгиленет.
2. Университет магистранттарга өздөрүнүн жеке билим берүү траекториясын түзүүгө катышууга реалдуу мүмкүнчүлүк берүүгө милдеттүү.
3. Университет магистранттарды НББПны түзүүдөгү укуктары жана милдеттери менен тааныштырууга, магистранттар тарабынан тандалган дисциплиналар алар үчүн милдеттүү болуп каларын жана алардын жалпы эмгек сыйымдуулугу окуу планында каралгандан кем болбоого тийиш экендигин түшүндүрүүгө милдеттүү.

**4.2** НББПны ишке ашырууда студенттердин укуктарына жана милдеттерине коюлуучу жалпы талаптар.

1. Магистранттар НББП тарабынан каралган магистранттын тандоосу боюнча академиялык дисциплиналарды иштеп чыгууга бөлүнгөн окуу убактысынын чегинде конкреттүү дисциплиналарды тандоо укугуна ээ.
2. Магистрант өзүнүн жеке билим берүү траекториясын түзүүдө университетте дисциплиналарды тандоо жана алардын келечектеги окутуунун профилине (адистигине) тийгизген таасири боюнча кеңеш алууга укуктуу.
3. СИЖМКнын өнүгүүсү жагынан НББПны өздөштүрүүдөгү натыйжаларга жетишүү үчүн магистранттар студенттик өз алдынча башкарууну өнүктүрүүгө, коомдук уюмдардын, спорттук жана чыгармачыл клубдардын, илимий студенттик коомдордун ишине катышууга милдеттүү.
4. Магистранттар университеттин НББПсында каралган бардык тапшырмаларды белгиленген мөөнөттө аткарууга милдеттүү.
	1. Магистранттын максималдуу окуу жүктөмү анын аудиториялык жана аудиториядан тышкаркы (өз алдынча) билим берүү иштеринин бардык түрлөрүн кошкондо жумасына 45 саатка белгиленген.

Күндүзгү билим берүүдө жумасына аудиториялык сабактардын көлөмү УМТ (убактылуу мамлекеттик талаптар) тарабынан аныкталат, мында ЖКББнын (жогорку кесиптик билим берүүнүн) деңгээли жана окутуунун багытынын өзгөчөлүктөрү ар бир окуу дисциплинасы үчүн бөлүнгөн жалпы көлөмдүн 25% чегинде болот.

* 1. Окутуунун күндүзгү жана сырттан окуу (кечки) түрүндө аудиториялык сабактардын көлөмү бир жумада 16 сааттан кем болбоо керек.
	2. Окутуунун дистанттык түрүндө магистрантка жылына 160 сааттан кем эмес көлөмдөгү окутуучу менен болгон сабактарга катышуу мүмкүнчүлүгүн камсыз кылуу керек.
	3. Окуу жылында эс алуу убактысынын жалпы көлөмү 7-10 жума болууга тийиш, анын ичинде кышында эки жумадан кем эмес жана дипломдон кийинки 4 апталык каникул.

**5. Магистрлерди даярдоодо НББПга коюлуучу талаптар**

**5.1.** Негизги билим берүү программасынын максаттарына жана кесиптик ишмердүүлүктүн милдеттерине ылайык "магистр" академиялык даражасын ыйгаруу менен 560100 "Коомдук саламаттыкты сактоо" даярдоо багытындагы бүтүрүүчү ушул ЖКББнын (жогорку кесиптик билим берүүнүн) НББПсынын УМТсындагы (убактылуу мамлекеттик талаптарындагы) 3.4. жана 3.8.-пунктарында көрсөтүлгөн төмөнкү компетенцияларга ээ болушу керек:

а) **универсалдык**:

**- жалпы илимий (ЖК):**

* өздөштүрүлгөн теорияларды жана концепцияларды топтоого жана интеграциялоого, дисциплиналар аралык мамилени колдонууга, кесиптик милдеттерди аткарууда алардын колдонуу чектерин аныктоого жөндөмдүү

(ЖК-1);

* өз алдынча жана өз демилгеси менен жаңы билимдерге, көндүмдөрдөргө жана компетенцияларга ээ боло алат (ЖК-2);
* акыркы изилдөө методдорун жана ыкмаларын колдонуу менен өз алдынча же топтун бир бөлүгү катары илимий изилдөө жүргүзө алууга жөнжөмдүү (ЖК-3);
* коомдогу маданий, социалдык-экономикалык өзгөрүүлөрдү, технологиядагы жаңы кубулуштарды, кесиптик чөйрөнү эске алуу менен жаңы идеяларды түзүүгө жана өнүктүрүүгө жөндөмдүү (ЖК-4);
* кесиптик чөйрөсүндөгү ишмердүүлүккө эксперттик баа бере алган (ЖК-5);

**- инструменталдык (ИК):**

* расмий жана / же мамлекеттик тилдерде илимий изилдөөлөрдү презентациялоо үчүн өнүккөн оозеки жана жазуу сүйлөө көндүмдөрүнө ээ (ИК-1);
* пикир алышуунун бардык чөйрөсүндө (анын ичинде маданият аралык жана дисциплиналар аралык) коммуникативдик милдеттерди коюп, аларды чече алууга, ар кандай коммуникативдик чөйрөдө маалымат алмашуу процесстерин башкара алууга жөндөмдүү (ИК-2),
* чоң көлөмдөгү маалымат менен иштөө көндүмдөрүнө ээ, заманбап маалыматты жана инновациялык технологияларды, адистештирилген программалык камсыздоону кесиптик ишмердүүлүктө колдоно алууга жөндөмдүү (ИК-3);
* уюштуруучулук жана башкаруучулук чечимдерди кабыл алууга жана алардын кесепеттерин баалоого, белгисиз чөйрөнүн тобокелдиктерин эске алуу менен комплекстүү иш-чаралардын пландарын иштеп чыгууга даяр (ИК-4);
* саламаттыкты сактоо системасынын жалпы абалын жана жеке уюмдун абалын талдай алат, кризистик шарттарды аныктайт жана болжолдойт, туруктуу өнүгүү парадигмасына негизделген башкаруу чечимдерин тез арада иштеп чыга алат. (ИК-5);

**- социалдык-инсандык жана жалпы маданий (СИЖМК)**

* көп маданияттуу чөйрөдө аракеттене алат, көп маданияттуу билим берүү жана тарбиялоо принциптерин ишке ашыра алат, социалдык жана маданий айырмачылыктарды коомдун өнүгүүсү үчүн ресурс катары колдоно алат жана аларды кесиптик жана коомдук ишмердүүлүктүн шарты катары кабыл алат (СИЖМК-1);
* жарандык демократиялык коомдун баалуулуктарын өнүктүрүүгө, социалдык адилеттүүлүктү камсыз кылууга, дүйнө таанымды, социалдык жана жеке маанилүү көйгөйлөрдү чечүүгө багытталган демилгелерди көтөрө жана өнүктүрө алат (С/1К-2);
* туруктуу өнүгүү үчүн сергек жашоо, жашоо коопсуздугу, айлана-чөйрөнү коргоо, жаратылышты сарамжалдуу пайдалануу жана энергияны үнөмдөө нормаларын түшүнөт жана кесиптик чөйрөдө, коомдо колдоно алат (СИЖК-3).

**b) кесиптик (КК):**

**- практикалык ишмердүүлүк жаатында:**

* Бөлүмдүн же саламаттыкты сактоо мекемесинин иши үчүн жаңы шарттарды иштеп чыгууда идеяларды, жаңылыктарды, анын ичинде маалыматты сунуштайт, натыйжалардын сапатын камсыз кылат (КК-1);
* саламаттыкты сактоо системасынын ар кандай деңгээлдеринде коюлган милдеттерди уюштуруу жана ишке ашыруу учүн заманбап ыкмаларды жана технологияларды колдоно алат (КК-2);
* билим берүүнүн принциптерин өздөрүнүн профессионалдык чөйрөсүндө туруктуу өнүктүрүү үчүн колдонууга жана студенттер үчүн коопсуз билим берүү чөйрөсүн түзүүгө жөндөмдуү, атайын билим берүүчү дисциплиналарды окутууга даяр (КК-3);
* билимди жана татаал практиканы айкалыштыра алат, техниканы жана методдорду индивидуалдык, курактык жана маданий өзгөчөлүктөрүн эске алуу менен адаптациялоого жана алардын билим алуусу, тарбияланышы жана өнүгүүсү үчүн жекече билим берүү теорияларын иштеп чыгууга жөндөмдүү (КК-4);
* кесиптик жана жеке өзүн-өзү тарбиялоону жүзөгө ашырууга жөндөмдүү, саламаттык сактоо чөйрөсүндө практика жана илим жаатында мындан аркы кесиптик теорияны иштеп чыгууга жөндөмдүү (КК-5);
* коюлган милдеттерди чечүү үчүн маалыматтык-коммуникациялык технологияларды жана массалык маалымат каражаттарына карабастан ар кандай топтор (кесиптештер, өнөктөштөр ж.б) менен өз ара аракеттенүүгө даяр (КК-6);

**-изилдөө ишинин багыттары:**

* илимий маселелерди чечүү үчүн илимий инновациялык технологияларды, илимий ыкмаларды колдонууга даяр (КК-7);
* илимий изилдөөлөрдүн жыйынтыктарын талдоого, системалаштырууга жана жалпылоого, саламаттыкты сактоонун заманбап системасын өнүктүрүүнүн актуалдуу проблемаларын белгилөөгө жөндөмдүү (КК-8);
* изилдөө маселелерин оригиналдуу чечүү үчүн жеке чыгармачылык жөндөмдүүлүктөрүн колдонууга даяр (КК-9);
* заманбап ыкмаларды жана технологияларды колдонуу менен өз алдынча илимий изилдөө жүргүзүүгө даяр (ПК-10);
* кесиптик ишмердүүлүктүн изилдөөсүнүн жана экспертизасынын жыйынтыктарын сунуштарга жана басылмаларга киргизе алат (КК-11);
* коомчулукка илимий жетишкендиктерди, кесиптик коомчулуктун кабыл алынган стандарттарына жана форматтарына ылайык илимий макалалар, докладдар, мультимедиялык презентациялар түрүндө бере алат (КК-12);
* изилдөө иштерин уюштура жана башкара алат (КК-13);
* **башкаруу ишинин багыттары:**
* финансылык стратегиялык, долбоордук, тактикалык жана оперативдүү башкаруу ыкмаларын билет (КК-14);
* өндүрүш чөйрөсүнө экспертиза жүргүзүүгө, бөлүмдү, мекемени же жалпы саламаттыкты сактоо системасын өнүктүрүү үчүн административдик ресурстарды аныктоого жөндөмдүү болот (КК-15);
* башкаруу процессинин ишке ашырылышынын жолун изилдөөгө жана баалоого даяр, туруктуу өнүгүү парадигмасына негизделген башкаруу чечимдерин ыкчам иштеп чыгууга жөндөмдүү (КК-16);
* башкаруу системаны өнүктүрүүнүн жалпы жана конкреттүү мыйзамдарына ылайык келген башкаруунун инновациялык технологияларын колдонууга даяр (КК-17);
* саламаттыкты сактоо мекемесин башкарууда ата мекендик жана чет өлкөлүк тажрыйбага таянуу менен жекече жана топтук чечимдерди кабыл алуу технологияларын колдонууга даяр (КК-18);
* билим берүү уюмунун адистеринин дисциплиналар аралык өз ара аракеттенүүсүн уюштура алат жана саламаттыкты сактоодогу башкаруучу көйгөйлөрдү чечүүдө потенциалдуу өнөктөштөрдүн диапозонун аныктай алат (КК-19);
* башкаруу системасынын өнүгүү жолдорун иштеп чыгуу жана башкаруунун сапатын камсыз кылуу үчүн заманбап технологияларды колдонууга даяр болот (КК-20);
* **долбоордук иш-чөйрөсүндө:**
* билим берүү чөйрөсүндө илимий изилдөө же практикалык программаларды иштеп чыгууга даяр (КК-20);
* илимий долбоорлорду өз алдынча изилдөө, пландаштыруу, ишке ашыруу жана ыңгайлаштырууга жөндөмдүү (КК-21);
* долбоордун сапатын көзөмөлдөөнү камсыздай алат (КК-22);
* **кесиптик иш чөйрөсүндө:**
* адистигин терең билет (КК-23);
* базар экономикасында калктын ден соолугунун жана башкаруунун маңызын түшүнөт (КК-24);
* маалыматты башкаруу, талдоо, чечмелөө ыкмаларын, калктын медициналык кызматтарга болгон муктаждыктарын, мониторингдин жана болжолдоонун натыйжаларын билет (КК-25);
* алгылыктуу маселелерди чечүү үчүн оптималдуу көйгөйлөрдү аныктоо жана ишке ашыруу:
* көйгөйлөрдү чечүү үчүн ылайыктуу ыкмаларды тандоо;
* **маалыматты талдоо;**
* калкка медициналык кызмат көрсөтүү системасын өнүктүрүү боюнча программаларды жана пландарды иштеп чыгуу;
* колдо болгон ресурстарды эффективдүү пландаштыруу жана башкаруу; (КК-26);
* экспериментти пландаштырууну жана орнотууну, илимий изилдөөлөрдүн жыйынтыктарын иштетүүнүн жана баалоонун статистикалык ыкмаларын колдонууну билет (КК-27);
* туруктуу өнүгүүгө жетүү үчүн адамзаттын глобалдык көйгөйлөрүн чечүүгө жардам берүү үчүн экологиялык дүйнө таанымга жана көндүмдөргө ээ (КК-28);

Магистрдик билим берүү программасын иштеп чыгууда бардык универсалдуу компетенциялар, ошондой эле бул программа багытталган кесиптик ишмердүүлүктүн түрлөрүнө байланышкан кесиптик компетенциялар программанын керектүү окуу жыйынтыктарынын жыйындысына киргизилет. Даярдоо процессинде студент конкреттүү нерсеге байланыштуу башка (атайын кесиптик) компетенцияларды ала алат.

Профиль 5 наамдан ашпаган кошумча атайын кесиптик компетенциялар менен жана университет тарабынан өз алдынча аныкталат. Профилдердин тизмеси ОУБ тарабынан бекитилет. Кошумча компетенциялардын тизмеси улуттук квалификация алкагында, кесиптик стандарттардын тармактык квалификациялык алкагында (эгер бар болсо) негизделип аныкталат.

**5.2 Магистрлерди даярдоо боюнча НББПнын структурасына коюлган талаптар**

НББП төмөнкү окуу циклдерин изилдөөнү камсыз кылат:

М.1 - жалпы илимий цикл;

М.2 - кесиптик цикл;

M.3 – илимий изилдөө иштери;

М.4 - мамлекеттик жыйынтык аттестациясы

|  |  |
| --- | --- |
| Магистрлерди даярдоо үчүн НББНнын структурасы | НББНнын объекти боюнча магистрлерди даярдоодогу жана анын блокторундагы окутуунун көлөмү, кредиттерде |
| М.1М.2 | I. Жалпы илимий циклII. Кесиптик цикл | 60-90 |
| М.3 | Практика | 20-40 |
| М.4 | Мамлекеттик жыйынтыктоочу аттестация | 10-20 |
| ЖКББнын НББПсынын көлөмү боюнча магистрлерди дярдоо | 120 |

Университет НББПнын талаптарына ылайык магистрлерди даярдоодо мамлекеттик талаптарды эске алуу менен улуттук квалификацияны негизинде магистрлердин окуудагы жетишүүлөрүн көзөмөлгө алат.

Магистрлерди даярдоо үчүн НББПнын ар бир блогуна тиешелүү дисциплиналардын (модулдардын) жана алардын эмгек сыйымдуулугунун, улуттук квалификация алкагында каралган окутуунун натыйжаларындагы жыйынтыктын формасын, университет аны иштеп чыгуунун жыйынтыктарына талаптарды эске алуу менен блок үчүн белгиленген көлөмдө өз алдынча аныктайт.

**5.2.1.** 2-блок "Практика" билим берүү практикасын (киришүү, технологиялык, изилдөө иштери) жана өндүрүштүк (конструктордук, оперативдүү, педагогикалык, изилдөө иштери) практиканы камтыйт.

Университет практиканын бир же бир нече түрүн тандоого укуктуу, ошондой эле белгиленген кредиттердин чегинде практиканын кошумча түрүн түзө алат

5.2.2.3-блок "Мамлекеттик жыйынтыктоочу аттестация" мамлекеттик экзамендерди тапшыруу жана тапшырууга даярдыкты, жыйынтыктоочу квалификациялык ишти аткарууну жана коргоону камтыйт (эгерде университет акыркы мамлекеттик аттестацияга акыркы квалификациялык ишти киргизсе).

5.2.3. Магистрлерди даярдоодо НББПнын алкагында милдеттүү жана тандалма бөлүгү бөлүп көрсөтүлөт.

Магистрлерди даярдоодо НББПнын милдеттүү бөлүгү улуттук квалификация негизинде деңгээлин эске алуу менен жалпы илимий, универсалдуу, социалдык-жеке, жалпы маданий, кесиптик компетенциялардын калыптанышын камсыз кылган дисциплиналарды жана практикаларды камтыйт.

Мамлекеттик аттестациянын көлөмүнөн сырткары, магистрлерди даярдоодо милдеттүү бөлүктүн көлөмү жалпы билим берүү программасынын жалпы көлөмүнөн 50%дан ашпоого тийиш.

Магистрлерди даярдоодо НББПнын тандоо бөлүгүндө студенттер тийиштүү багытта дисциплиналарды тандай алышат, ошондой эле башка багыттар боюнча магистрлерди даярдоого НББП дисциплиналарын тандоого уруксат берилет.

5.2.4 НББП магистрлерди даярдоодо, университет ден соолугу боюнча мүмкүнчүлүктөрү чектелген студенттерге (алардын арызына ылайык), алардын психофизикалык, жеке мүмкүнчүлүктөрүн эске алуу менен билим берүү тармагында окууга мүмкүнчүлүк берүүсү жана алардын социалдык адаптациясына көмөк көрсөтүүсү зарыл.

Дисциплиналардын ар бир циклинде университет тарабынан белгиленген негизги (милдеттүү) бөлүгү жана өзгөрмөлүү (профилдик) бөлүгү бар. Өзгөрмө (профилдик) бөлүгү магистрантка негизги дисциплиналардын мазмуну менен аныкталган билимди, жөндөмдү, көндүмдөрдү жана компетенцияларды кеңейтүүгө же тереңдетүүгө, илимий даража алуу үчүн дипломдон кийинки кесиптик билим берүү программаларында билимин улантууга, кесиптик ишмердүүлүк үчүн тереңдетилген билимге, көндүмдөргө жана компетенцияларга ээ болууга мүмкүнчүлүк берет

**5.3. Магистрлерди даярдоодо НББПны ишке ашыруу шарттарына талаптар**

**5.3.1**. **Окуу процессин кадрлар менен камсыздоо**

 Магистрлерди даярдоо үчүн базалык билим берүү программасын ишке ашырууда квалификациялуу педагогикалык кадрлар менен камсыз болуусу зарыл (магистратура багытында окуу процессин камсыз кылган мугалимдердин 60% дан кем эмеси илимдин доктору же кандидаты илимий даражаларына ээ болушу керек).

Магистрдик программанын илимий мазмунун жана билим берүү бөлүгүн жалпы башкаруусу профессор же илимдин доктору тарабынан ишке ашырылышы керек.

Бир профессор же илимдин доктору эки магистрдик программаны көзөмөлдөй алат. Университеттин окумуштуулар кеңешинин чечими менен магистрдик программаларды доценттик наамы бар илимдердин кандидаттары башкара алышат.

Студенттерге түздөн -түз жетекчиликти илимий даражасы жана илимий наамы же бул багытта жетектөөчү иш тажрыйбасы бар илимий жетекчилер жүргүзөт.

Бир илимий жетекчиге беш магистрантты көзөмөлдөөөгө уруксат берилет.

**5.3.2. Окуу процессин окуу-методикалык жана маалыматтык камсыздоо.**

Магистрлерди даярдоонун негизги билим берүү программаларын ишке ашыруу ар бир студенттин маалыматтар базасына жана НББПнын дициплиналарынын (модулдарынын) толук тизмеси боюнча түзүлгөн библиотекалык фонддорго кирүү мүмкүнчүлүгү менен камсыз кылынышы керек.

Студенттер үчүн ата мекендик жана чет өлкөлүк ЖОЖдор, ишканалар жана уюмдар менен оперативдүү маалымат алмашуу мүмкүнчүлүгү камсыз кылынуусу керек.

ЖОЖдун билим берүү программасы лабораториялык практикумдарды жана практикалык сабактарды (калыптандыруучу компетенцияларды эсепке алуу менен аныкталат) камтуусу зарыл.

Библиотекалык фонддун комплекттерине (15 тен кем эмес ата мекендик аталыштагы жана 5 тен кем эмес чет өлкөлүк журналдардын) жеткиликтүүлүк камсыз кылынышы керек.

Магистрдин илимий иштеринин жарыялануучу тизмесин ЖОЖдун окуу-методикалык кенешмеси (ОМК) аныктайт.

Электрондук басылмаларды пайдаланууда ЖОЖ ар бир магистрантты изилдөө жана өз алдынча иштерин аткаруу үчүн компьютердик класста сабактардын көлөмүнө ылайык жумасына 10 сааттан кем эмес жумуш орундар менен камсыздоосу керек.

**5.3.3. Окуу процессин материалдык-техникалык камсыздоо.**

Магистрди даярдоонун НББПсын ишке ашыруучу ЖОЖдун лабораториялык, дисциплиналык жана дисциплиналар аралык даярдыктар, практикалык жана илимий-изилдөө иштердин бардык түрлөрүн жүргүзүүчү материалдык-техникалык базасы болуусу шарт.

Материалдык-техникалык база ЖОЖдун окуу планында алдын ала каралуусуу жана учурдагы санитардык, өрткө каршы эрежелер менен нормаларга ылайык болуусу, же болбосо ИИ (изилдөө институту) менен, магистрлердин илимий-изилдөө иштерин эффективдүү жүргүзүүгө жөндөмдүү мекеме, ишканалар менен тыгыз байланышта болуу шарт.

Магистрдик программаны ишке ашырууда материалдык-техникалык камсыздоо үчүн минималдуу талап кылынган тизме:

* Мультимедиялык көргөзмө комплекстери менен жабдылган аудиториялар;
* Интернетке чыгуу мүмкүнчүлүгү менен компьютер класстар;
* Профилге ылайык атайын жабдылган канаалар;
* Окутуу-методикалык кааналар;
* Саламаттыкты сактоо мекемелери;
* Билим берүү уюмдары, психикалык саламаттык жана калыбына келтирүү борборлору, мамлекеттик жана мамлекеттик эмес уюмдар жана бирикмелер;
* Башкаруу жана башкаруу түзүлүшү;
* Спорт жана ден соолукту чыңдоо уюмдары;
* Колледждер жана жогорку окуу жайлары.

**5.3.4.** Бүтүрүүчүлөрдү даярдоонун сапатын баалоо

НББП магистрдик программаны өздөштүрүүнүн сапатына баа берүү прогрессинин учурдагы текшерүүсүн, аралык аттестациясын жана бүтүрүүчүлөрдүн акыркы мамлекеттик аттестациясын камтышы керек.

5.3.4.1. ЖОЖ тарабынан ар бир дисциплина үчүн прогрессти жана аралык аттестацияны көзөмөлдөөнүн конкреттүү формалары жана жол-жоболору өз алдынча иштелип чыгат жана окутуунун биринчи айында магистрант-студенттерге маалымдалат.

5.3.4.2. НББПнын негизинде студенттердин жеке жетишкендиктерин магистратуранын тиешелүү этап-этабы менен коюлган талаптарга шайкештигин аттестациялоо үчүн стандарттык тапшырмаларды, сынактарды, тесттик тапшырмаларды жана типтүү тапшырмаларды камтыган баалоо каражаттарынын фонддору түзүлөт. Магистранттардын билимин, көндүмдөрүн жана алынган компетенциялардын деңгээлин баалоого мүмкүндүк берет. Баалоо каражаттарынын фонддору университет тарабынан иштелип чыгат жана бекитилет.

Баалоо каражаттарынын фонду жогорку кесиптик билим берүүнүн мамлекеттик стандарттары тарабынан толук жана адекваттуу чагылдырылууга тийиш, НББП магистратуранын максаттарына, милдеттерине жана анын окуу планына ылайык келиши керек. Алар бүтүрүүчү алган жалпы маданий жана кесиптик компетенциялардын сапатына баа берүү үчүн иштелип чыккан.

Модулдарды, дисциплиналарды, практикадан өтүүнүн сапатын контролдоо үчүн баалоо каражаттарын иштеп чыгууда, алган билимдердин, көндүмдөрдүн жана жөндөмдөрдүн ортосундагы байланыштардын бардык түрлөрү эске алынышы керек, бул студенттердеги иштин түрү жана бүтүрүүчүлөрдүн кесиптик ишмердүүлүккө жалпы даярдык даражасы боюнча түзүлгөн компетенциялардын сапатын аныктоого мүмкүндүк берет.

Баалоо каражаттарын долборлоодо студенттердин жөндөмдүүлүгүн, чыгармачылык активдүүлүгүн, алардын жаңы чечимдерди кабыл алууга болгон даярдыгына конкреттүү адистик билимдин жетишсиздигин жана жалпы кабыл алынган кесиптик жүрүм-турумдун алгоритминин жоктугун эске алуу менен баа берүү зарыл.

Жеке баалоодон тышкары, топтук жана өз ара баалоо колдонулушу керек: студенттердин бири-биринин ишине сын айтышы; дил баяндарга, долбоорлорго, илимий иштерге пикир бериши; курамында студенттер, окутуучулар жана иш берүүчүлөрдөн турган топтун берген эксперттик баалары.

 5.3.4.3. Университет магистрлердин компетенттүүлүгүн баалоо жана көзөмөлдөө системасын келечектеги кесиптик ишмердүүлүгүнүн шарттарына максималдуу жакындатуу үчүн шарттарды түзүшү керек. Бул үчүн белгилүү бир дисциплинанын окутуучуларынан тышкары, иш берүүчүлөр (кызыкдар ишканалардын, илимий-изилдөө институттарынын, фирмалардын өкүлдөрү), тийиштүү дисциплиналарды окуган окутуучулар тышкы эксперт катары активдүү колдонулушу керек.

 5.3.4.4. Жыйынтыктоочу мамлекеттик аттестация Мамлекеттик билим берүү стандартынын жогорку кесиптик билим берүү бүтүрүүчүлөрүнүн  кесиптик даярдык деңгээлинин шайкештигин аныктоого багытталган

5.3.4.5. Жыйынтыктоочу квалификациялык иштин мазмунуна, көлөмүнө жана структурасына коюлуучу талаптар жогорку окуу жайы тарабынан аныкталат.

Негизги билим берүү программасына ылайык жыйынтыктоочу квалификациялык иш практика жана илимий изилдөө мезгилинде алынган тажрыйбалардын, материалдардын негизинде магистрдик диссертация жазылат  жана негизги маселелерди чечүүгө байланышкан көз карандысыз жана логикалык жактан аяктаган акыркы квалификациялык иш болуп саналат. Магистр даярдап жаткан иштин түрлөрүнө илимий-изилдөөчүлүк, илимий-педагогикалык, долбоорлоо жана инженердик, уюштуруучулук жана башкаруу, өндүрүштүк-технологиялык, сервистик-эксплуатациялык кирет.

Жыйынтыктоочу квалификациялык иштердин темасы кесиптик маселелерди чечүүгө багытталышы керек:

- өндүрүштү жана технологиялык процесстерди жана машина жасоодо иштеген тармактарды модернизациялоо жана автоматташтыруу , ишке ашыруу жана автоматташтыруу үчүн зарыл болгон шаймандар менен системалар;

- продукцияларды өндүрүүнүн жаңы эффективдүү технологияларын, ар кандай кызматтык максаттардагы өндүрүш объекттерин , аларды инструменталдык, метрологиялык, диагностикалык жана башкаруучулук системаларды иштеп чыгуу жана алар менен камсыз кылуу ;

- продукциянын жана тармактардын долбоорлорун иштеп чыгуу, алардын эффективдүүлүгүн камсыз кылган технологиялык, конструктордук, эстетикалык, экономикалык жана башкаруучу параметрлерди эске алуу менен, долбоордун инновациялык потенциалын баалоо;

- долбоорлордун техникалык эсептөөлөрүнүн методдорун иштеп чыгуу, долбоорлонгон тармактардын эффективдүүлүгүнүн техникалык-экономикалык жана функционалдык-нарктык анализи,  продукция, инструменттер жана жабдуулар системасын өндүрүү үчүн технологиялар менен камсыз кылуу;

- өндүрүштүн функционалдык, логикалык, техникалык жана экономикалык уюштуруусун, алардын элементтерин, техникалык, алгоритмдик жана программалык камсыздоонун заманбап методдоруна, каражаттарына жана технологияларына негиздөө;

- эффективдүү материалдарды, жабдууларды жана технологиялык жабдуулардын башка каражаттарын тандоо ыкмаларын иштеп чыгуу, атаандаштыкка жөндөмдүү продукцияларды өндүрүү үчүн өндүрүштүк жана технологиялык процесстерди ишке ашыруу үчүн автоматташтыруу жана контролдоо;

- материалдарды, технологиялык процесстерди, даяр продукцияны эффективдүү башкарууну уюштуруу;

- тиешелүү заманбап методдорду жана талдоо каражаттарын колдонуу менен өндүрүш объекттеринин жана алардын элементтеринин абалын жана диагностикасын талдоо;

- өндүрүштүн ишенимдүүлүгүн жана коопсуздугун , алардын иштешинин туруктуулугун камсыз кылуу боюнча чараларды иштеп чыгуу ;

- өндүрүш объекттеринин ишин жөнгө салуучу ченемдик, методикалык жана өндүрүштүк документтерди иштеп чыгуу ;

- өндүрүлгөн продукциянын сапатын, технологиялык процесстерди, каражаттарды жана өндүрүш системаларын изилдөө үчүн теориялык моделдерди иштеп чыгуу;

- ишке киргизүү, жөнгө салуу, пилоттук тестирлөө, регламенттер, техникалык тейлөө, жабдууларды, каражаттарды жана өндүрүш системаларын диагностикалоо боюнча иштерди уюштуруу жана мониторингдөө боюнча иш-чараларды иштеп чыгуу .

Акыркы квалификациялык ишти аткарууда студенттер терең билимге, көндүмдөргө жана калыптанган жалпы маданий жана кесиптик компетенцияларга таянып, өздөрүнүн жөндөмдүүлүгүн жана чеберчилигин көрсөтүүгө, кесиптик ишмердүүлүгүнүн милдеттерин заманбап деңгээлде өз алдынча чечүүгө, атайын маалыматты профессионалдуу түрдө берүүгө тийиш, талашып -тартышып, өз көз карашын коргойт.

 Жогорку кесиптик билим берүү, негизги билим берүү программасынын талаптарына ылайык 560100 "Коомдук саламаттыкты сактоо" багыты боюнча студенттердин билим денгээлин аныктоо, аралык, учурдагы текшерүү үчүн баалоо каражаттарынын фонду иштелип чыккан.

 Баалоо каражаттарына төмөнкүлөр кирет: контролдук суроолор, практикалык көнүгүүлөр үчүн типтүү тапшырмалар, лабораториялык жана контролдук иштер, коллоквиумдар, тесттер жана экзамендер; тесттер жана компьютердик тестирлөө программалары: студенттердин компетенттүүлүгүнүн калыптаныш даражасын баалоого мүмкүндүк берген магистрдик диссертациялардын, рефераттардын ж.б. болжолдуу темалары, ошондой эле контролдун башка формалары .

  560100 "Коомдук саламаттыкты сактоо" даярдоо багытындагы жогорку кесиптик билим берүүнүн магистратура программасынын бүтүрүүчүлөрүнүн жыйынтыктоочу мамлекеттик аттестациясы магистрдик диссертациясын коргоону жана окутулган дисциплиналар боюнча жыйынтыктоочу мамлекеттик экзаменди тапшырууну камтыйт.

Кыргыз Республикасынын Билим берүү жана илим министрлигинин алдындагы медициналык билим берүү боюнча ОУБдун төрагасы, медицина илимдеринин

доктору, профессор **Эркин Шакирович Алымбаев**

Түзүүчүлөр:

ЭЖММнын коомдук саламаттык

жана саламаттыкты сактоо

кафедрасынын башчысы,

медицина илимдеринин

кандидаты, доцент **Джусупов Кенешбек Оскөнбаевич**

ЭКУ Академиялык

консорциумдун президенти,

медицина илимдеринин доктору,

профессор, **Айдаралиев Арсен Асылбекович**

ОшМУнун эл аралык медицина

факультетинин деканы

медицина илимдеринин доктору, **Муратов Жанибек Кудайбакович**

ОшМУнун проректору,

медицина илимдеринин доктору, **Калматов Роман Калматович**